समस्या समाधान नहीं होने का विरोध
पंचायतसमिति सभागार में साधारण सभा की बैठक सोमवार को प्रधान महंत जयरामदास की अध्यक्षता में आयोजित हुई। बैठक में जनप्रतिनिधि कैलाश मीना ने उपखंड राजगढ़ में बिजली, पानी ग्राम पंचायतों में रास्तों पर हो रहे अतिक्रमण का मुद्दा उठाया इसके समाधान के लिए अधिकारियो से गंभीर प्रयास किए जाने की बात कही। कैलाश मीना ने कहा कि साधारण सभा की बैठक महज औपचारिकता पूरी करने तक ही सीमित बन जाती है लेकिन समस्याओं का समाधान नहीं हो पाता। मीना ने क्षेत्र में व्याप्त बिजली समस्या को लेकर बिजली निगम के अधिशाषी अभियंता से समाधान किए जाने की मांग की। इस पर अधिकारी ने जनप्रतिनिधि से स्वयं के क्षेत्र की मांग उठाने की सलाह दी। इस पर जनप्रतिनिधि बरस पड़े और कहा कि जनप्रतिनिधि आमजन से जुड़ी बिजली-पानी की समस्याएं क्षेत्र में कहीं की भी उठा सकता है। इसके बाद प्रधान महंत जयरामदास ने बैठक के नियमों की जानकारी दी। इसके बाद जनप्रतिनिधि मीना ने अधिकारियों से त्वरित गति से समाधान किए जाने को मांग रखी। बैठक में पुराना राजगढ़ सरपंच घनश्याम सैनी ने सड़क की दुर्दशा के बारे में चिंता जताई। बैठक में अन्य जनप्रतिनिधियों ने अटल सेवा केंद्रों पर गार्डों को 3800 के स्थान पर 2500 रुपए देने को लेकर नाराजगी जताई। इस पर प्रधान ने प्लेसमेंट एजेंसी को ठेका दिए जाने की बात कहते हुए कहा कि इसमें पंचायत समिति की कोई भूमिका नहीं है। इस अवसर पर तहसीलदार अमीलाल यादव, कार्यवाहक बीडीओ अशोक शर्मा, एक्सईएन एससी मोदी, बीसीएमओ महेंद्र वशिष्ठ, पंचायत प्रसार अधिकारी हरफूल मीना, सियाराम सैनी सहित अन्य विभागीय अधिकारी मौजूद रहे।
राजगढ़. समस्या समाधान को लेकर नाराजगी जाते जनप्रतिनिधि
hin_Deva hin_Deva hin_Deva